भारत में पिछले कुछ समय से फेक न्यूज के प्रचलन को खूब बढ़ावा दिया जा रहा है। केंद्र में शासित भारतीय जनता पार्टी वेबसाइट और मीडिया हाउस जो फेक न्यूज फ़ैलाने में शामिल हैं उनपर शिकंजा कसने के लिए लगातार कार्य कर रही है। यही वजह है कि उदारवादी मीडिया हाउस समेत कांग्रेस से लेकर सीपीआई(एम) तक पूरे विपक्ष में इसे लेकर आक्रोश व्याप्त है। बल्कि बीजेपी कड़े विरोध का सामना कर रही है इसके बावजूद वो अपने फैसले पर कायम है। विपक्ष और ऐसे मीडिया हाउस बीजेपी और उसके सहयोगियों के खिलाफ किये गये अपने दवाओं को सही साबित करने के लिए अफवाहें फैला रहे हैं। अब मंगलवार को मीडिया द्वारा ये अफवाह सामने आयी कि पश्चिम बंगाल में तृणमूल कांग्रेस को हराने के लिए बीजेपी और सीपीआई (एम) ने हाथ मिला लिया है। पश्चिम बंगाल में पंचायत चुनाव तीन चरणों में एक मई से पांच मई तक होने वाले थे। बीजेपी और अन्य विपक्षी दलों ने कलकत्ता उच्च न्यायालय से पश्चिम बंगाल के पंचायत चुनाव में हस्तक्षेप करने की मांग की थी क्योंकि तृणमूल कांग्रेस के कार्यकर्ताओं ने चुनाव प्रचार अभियान और नामांकन प्रक्रिया में हिंसा का सहारा लिया था।। टीएमसी के दबंगों द्वारा अन्य पार्टी के खिलाफ किए गए विरोध प्रदर्शनों की रिपोर्ट के बाद ही ये खबर चर्चा में आई है। नदिया में टीएमसी पार्टी के गैरकानूनी व्यवहार के खिलाफ बीजेपी कार्यकर्ताओं ने विरोध प्रदर्शन किया था। टीएमसी की हिंसा से पीड़ित होने के नाते नदिया जिले में सीपीआई (एम) और कांग्रेस के कार्यकर्ता भी इन विरोधों में शामिल हुए थे।